Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4962

c) minden egyes általa üzemeltetett forgószárnyas légijármű Légialkalmassági Bizonyítványa érvényes legyen. 6.1.2 A járató csak abban az esetben üzemeltesse a forgószárnyas légijárművet, ha annak karbantartását és a karbantartásról szóló nyilatkozat kiadását a lajstromozó állam részéről elfogadható, a 6. Annex I. rész 8.7 szakasza, vagy azzal egyenértékű rendszer alapján jóváhagyott szervezet hajtja végre. 6.1.3 Amikor a lajstromozó állam elfogadja a fenti megfelelő (műszaki) rendszert, a karbantartás végrehajtásáról szóló nyilatkozatot aláíró személy az 1. Annex előírásainak megfelelő szakszolgálati jogosítással rendelkezzen. 6.1.4 A járató alkalmazzon egy személyt vagy munkacsoportot annak biztosítására, hogy az összes karbantartási feladatot a karbantartás irányítási kézikönyvnek megfelelően végzik el. 6.1.5 A járató biztosítsa, hogy forgószárnyas légijárműveinek karbantartását a lajstromozó állam által jóváhagyott karbantartási programnak megfelelően végzik el. 6.2 A járató karbantartás irányítási kézikönyve 6.2.1 A járató a karbantartást végző szervezetek és személyek tájékoztatására és használatára a 9.2 szakasz előírásaival összhangban, a lajstromozó állam által elfogadható karbantartás irányítási kézikönyvet biztosítson. A kézikönyv tartalmi kialakítása vegye tekintetbe az emberi tényezők alapelveit. Megjegyzés: Az Emberi Tényezők alapelveinek alkalmazására vonatkozó útmutató az Emberi Tényezők Kiképzési Kézikönyv-ében (Doc 9683) található. 6.2.2 A járató biztosítsa, hogy a karbantartás irányítási kézikönyvet szükség szerint módosítsák és egészítsék ki annak érdekében, hogy az abban található tájékoztatások mindig naprakészek legyenek. 6.2.3 A járató karbantartás irányítási kézikönyve összes módosításának megfelelő példányait haladéktalanul juttassák el minden olyan szervezetnek vagy személynek, amelynek a kézikönyv eredeti példányát átadták. 6.2.4 A járató adja át a járatói karbantartás irányítási kézikönyv egy-egy példányát a lajstromozó és a járató államainak az összes módosítással és/vagy kiegészítéssel továbbá az összes olyan anyaggal együtt, amelyeket ezek kötelezően előírnak. 6.3 Karbantartási program 6.3.1 A járató a karbantartást végző szervezetek és személyek tájékoztatására és használatára a 9.3 szakaszban meghatározott tájékoztatásokat tartalmazó, a lajstromozó állam részéről jóváhagyott karbantartási programot adjon ki. A járató karbantartási programjának kidolgozása és felhasználása alkalmával vegyék figyelembe az emberi tényezők alapelveit. Megjegyzés: Az Emberi Tényezők alapelveinek alkalmazására vonatkozó útmutató az Emberi Tényezők Kiképzési Kézikönyv-ében (Doc 9683) található. 6.3.2 A karbantartási program összes módosításának megfelelő példányait haladéktalanul juttassák el minden olyan szervezetnek vagy személynek, amelynek a karbantartási programot átadták. 6.4 Karbantartások nyilvántartása 6.4.1 A járató biztosítsa a következő karbantartási adatok megőrzését a 6.4.2 pontban jelzett időtartamig:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes